मुंबई। हिंदी सिनेमा की 'रूप की रानी' श्रीदेवी अब हमारे बीच में नहीं रहीं, मात्र 54 साल की उम्र में दुनिया को अलविदा कहने वाली श्रीदेवी इस तरह से दुनिया को अलविदा कहेंगी, ऐसा किसी ने सपने में भी नहीं सोचा था। जटिल कानूनी प्रक्रिया से निपटने के बाद श्रीदेवी का शव मंगलवार देर रात दुबई से मुंबई पहुंचा, एयरपोर्ट से लेकर घर तक लोग उनकी राह में पलक बिछाएं थे, सबको बस अपनी लोकप्रिय अभिनेत्री के अंतिम दर्शन करने थे लेकिन किसी को भी इसकी इजाजत नहीं मिली।